তার মানে, খুব দূরে থাকলে কোনও দু’টি ঘটনার মধ্যে কোনও যোগসূত্র থাকা সম্ভবই নয়। সদ্য-আবিষ্কৃত মহাকর্ষীয় তরঙ্গও আলোর গতিবেগেই ছোটে। তাই এর সাহায্যেও, কণাদের ‘টেলিপ্যাথি’কে ব্যাখ্যা করা সম্ভব নয়। তাই আইনস্টাইনের বিশেষ আপেক্ষিকতাবাদ, যা আলোর গতিবেগের কথা বলে আর সাধারণ আপেক্ষিকতাবাদ, যা মহাকর্ষীয় তরঙ্গের গতিবেগের কথা বলে, এর কোনওটির সাহায্যেই এই টেলিপ্যাথির ব্যাখ্যা দেওয়া সম্ভব নয়।’’ ফলে, কণা, কণিকাদের ‘গভীর প্রেম’ বড় রকমের চ্যালেঞ্জ ছুঁড়ে দিল বিশ্বপ্রেমিক আইনস্টাইনের দিকে! আপেক্ষিকতাবাদের একশো বছর পর, তাঁর ‘বিজয়ের বছরে’ও!